CELEX: 62010TN0256
Language: mt
Date: 2010-03-25 00:00:00
Title: Kawża T-256/10 P: Appell ippreżentat minn Luigi Marcuccio fid- 9 ta’ Ġunju 2010 mid-digriet mogħti fil- 25 ta’ Marzu 2010 mit-Tribunal għas-Servizz Pubbliku fil-Kawża F-102/08, Marcuccio vs Il-Kummissjoni

14.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 221/49
            
         Appell ippreżentat minn Luigi Marcuccio fid-9 ta’ Ġunju 2010 mid-digriet mogħti fil-25 ta’ Marzu 2010 mit-Tribunal għas-Servizz Pubbliku fil-Kawża F-102/08, Marcuccio vs Il-Kummissjoni
   (Kawża T-256/10 P)
   ()
   2010/C 221/80
   Lingwa tal-kawża: it-Taljan
   
      Partijiet
   
   
      Appellant: Luigi Marcuccio (Tricase, l-Italja) (rappreżentanti: G. Cipressa, avukat)
   
      Appellata: Il-Kummissjoni Ewropea
   
      Talbiet tal-appellant
   
   
               —
            
            
               F’kull każ, tannulla d-digriet ikkontestat fl-intier tiegħu.
            
         
               —
            
            
               Tiddikjara li r-rikors ippreżentat fl-ewwel istanza u li kien is-suġġett tad-digriet ikkontestat kien perfettament ammissibbli.
            
         
               —
            
            
               Prinċipalment: tilqa’, fl-intier tagħhom, it-talbiet imressqa mill-appellant fl-ewwel istanza.
            
         
               —
            
            
               Tikkundanna lill-appellata tirrimborsa lill-appellant l-ispejjeż ġudizzjarji u l-onorarji kollha, li huwa sostna u li għadu qed isostni inkonnessjoni kemm mal-proċedura fl-ewwel istanza kif ukoll ma’ dik tal-appell preżenti.
            
         
               —
            
            
               Sussidjarjament: tirrinvija l-kawża quddiem it-Tribunal għas-Servizz Pubbliku sabiex jiddeċiedi mill-ġdid, b’kompożizzjoni ġdida, dwar il-mertu ta’ din il-kawża.
            
         
      Aggravji u argumenti prinċipali
   
   L-appell preżenti jirrigwarda d-digriet tat-Tribunal għas-Servizz Pubbliku (TSP) tal-25 ta’ Marzu 2010. Permezz ta’ dan id-digriet, it-TSP ċaħad bħala, parzjalment manifestament inammissibbli u, parzjalment manifestament nieqes minn kull bażi legali, rikors li għandu bħala suġġett il-fatt li tiġi kkonstatata l-ineżistenza jew minn tal-inqas l-illegalità tad-deċiżjoni li permezz tagħha l-Kummissjoni rrifjutat li tikkomunikalu kopja tar-ritratti miġbuda matul it-trasferiment mill-akkomodazzjoni, pprovduta lilu minn min kien jimpjegah, li kien jokkupa f’Luanda (l-Angola) u, li jiġu meqruda d-dokumenti kollha marbuta ma’ dan it-trasferiment, kif ukoll li l-Kummissjoni tiġi kkundannata tikkumpensah għad-dannu li jirriżulta mill-fatt li hija pproċediet bl-imsemmi trasferiment kontra l-volontà tiegħu.
   Insostenn tat-talbiet tiegħu, l-appellant isostni kemm nuqqas totali ta’ motivazzjoni kif ukoll ksur tar-regoli proċedurali dwar il-produzzjoni tal-prova, tal-prinċipju ta’ ugwaljanza bejn il-partijiet fil-kawża, tal-Artikolu 94 tar-Regoli tal-Proċedura tat-TSP, tad-dmir ta’ premura li l-Kummissjoni għandha fir-rigward tal-appellant u tal-obbligu ta’ amminstrazzjoni tajba.
   L-appellant isostni wkoll li t-TSP naqas milli jiddeċiedi fuq tlieta mit-talbiet tiegħu.